शीर्षक: भारत बंद : देशभरात कोणत्या सेवा बंद राहणार? कोणत्या सुरू? #5मोठ्याबातम्या\nवरील काल्पनिक लेखाचे शीर्षक दिल्यास, लेखाची कल्पना करा.\n
1. भारत बंद : देशभरात कोणत्या सेवा बंद राहणार? कोणत्या सुरू? 

देशभरातील व्यापारी संघटनांनी आज ( 26 फेब्रुवारी) वस्तू आणि सेवा कर म्हणजेच GST मधील त्रुटी तसंच पेट्रोल-डिझेल यांच्या वाढत्या किंमती आणि ई-वे बिलच्या विरोधात भारत बंदची घोषणा केली आहे. 

अखिल भारतीय व्यापारी संघटनेच्या 'भारत बंद'च्या घोषणेला देशातील 40 हजार व्यापारी संघटनांनी पाठिंबा दर्शवला आहे. यामध्ये तब्बल 8 कोटी व्यापाऱ्यांचा समावेश आहे. 

ऑल इंडिया ट्रान्सपोर्टर्स वेलफेअर असोसिएशन या मार्ग परिवहन क्षेत्रातील सर्वात मोठ्या संस्थेनेही बंदला पाठिंबा दर्शवला आहे. 

त्यांनी सकाळी सहा ते रात्री आठपर्यंत चक्का जाम आंदोलन करण्याची घोषणा केली. 

राज्य पातळीवरील सर्व परिवहन संघटनांनी भारत सरकारचा नवा ई-वे कायदा तसंच पेट्रोल-डिझेलच्या वाढत्या किंमतीच्या विरोधात परिवहन सेवा न देण्याच्या निर्णयाला पाठिंबा दर्शवला आहे. 

या भारत बंदमध्ये तब्बल 40 हजार व्यापारी संघटना सहभाग नोंदवणार असल्याने देशभरातील बाजारपेठा बंद राहतील. देशभरातील वाहतूक व्यवस्थेला याचा फटका बसू शकतो. वाहतूक कंपन्यांनी सकाळी सहा ते रात्री आठपर्यंत गाड्या चालवू नयेत, असं आवाहन ऑल इंडिया ट्रान्सपोर्ट वेलफेअर असोसिएशनने केलं आहे. 

त्यामुळे ऑनलाईन बुकींगद्वारे मिळणाऱ्या वस्तूंच्या वितरणावर त्याचा परिणाम होऊ शकतो.

शिवाय, चार्टर्ड अकाऊंटंट्स आणि कर सल्लागारांच्या संघटनेनेही या बंदला पाठिंबा दर्शवला आहे. त्यामुळे या सेवेवरही परिणाम होण्याची शक्यता आहे. 

शुक्रवारी कोणताही व्यापारी GST पोर्टलवर लॉग-इन करणार नाही, असं त्यांनी म्हटलं आहे. ही बातमी बीबीसी हिंदीने दिली. 

2. हज यात्रेला जाणारा भारतीय हिंदू म्हणूनच ओळखला जातो - योगी आदित्यनाथ

'अखंड भारतातील कोणताही नागरिक जेव्हा हज किंवा इतर कारणांसाठी परदेशात जातो, त्यावेळी त्याला हिंदू म्हणूनच ओळखलं जातो,' असं वक्तव्य उत्तर प्रदेशचे मुख्यमंत्री योगी आदित्यनाथ यांनी केलं आहे. 

उत्तर प्रदेश विधानसभेच्या अर्थसंकल्पीय अधिवेशनात बोलताना योगी आदित्यनाथ यांनी हे वक्तव्य केलं. 

'हिंदू हा केवळ धर्म नाही तर ती एक जीवनपद्धती आहे. ती एक संस्कृती आहे. सनातन हा धर्म आहे. आम्हाला आमच्या हिंदू म्हणून असलेल्या ओळखीबाबत अभिमान वाटतो. भारतातील कोणताही नागरिक हज किंवा इतर कारणांसाठी परदेशात जातो, तेव्हा त्याला हिंदू म्हणूनच ओळखलं जातं,' असं मुख्यमंत्री आदित्यनाथ...